Na temelju članka 63. Zakona o komunalnom gospodarstvu („Narodne novine“ br. 68/18, 110/18, 32/20 i 145/24) i članka 32. Statuta Općine Sv. Lovreč („Službene novine Istarske županije“ br. 7/09, „Službene novine Općine Sv. Lovreč“ br. 2/13, 4/13- pročišćeni tekst, 4/14, 1/21 i 2/25) Općinsko vijeće Općine Sv. Lovreč, na sjednici održanoj __. _________ 2026. godine, donosi
ODLUKU
O USTROJAVANJU I VOĐENJU EVIDENCIJE KOMUNALNE INFRASTRUKTURE
NA PODRUČJU OPĆINE SV. LOVREČ
Članak 1.
Ovom Odlukom ustrojava se Evidencija komunalne infrastrukture na području Općine Sv. Lovreč.
Evidencija komunalne infrastrukture vodi se u digitalnom obliku u vidu tekstualnog i grafičkog dijela.
Članak 2.
Evidencija komunalne infrastrukture na području Općine Sv. Lovreč sadrži najmanje slijedeće podatke:
• Oznaku komunalne infrastrukture,
• Naziv, vrstu i podvrstu komunalne infrastrukture,
• Podatak o naselju u kojem se nalazi komunalna infrastruktura,
• Podatak o katastarskoj i zemljišnoknjižnoj čestici i katastarskoj općini na kojoj se komunalna infrastruktura nalazi,
• Podatak o vlasništvu komunalne infrastrukture i pravnoj osobi koja njome upravlja,
• Podatke o zatraženim i izdanim dozvolama za uređenje, građenje i uporabu komunalne infrastrukture, radnjama poduzetim u svrhu rješavanja imovinsko-pravnih odnosa i statusa komunalne infrastrukture i aktima s tim u vezi, uključujući projekte odnosno snimke izvedenog stanja.
Članak 3.
Tekstualni dio evidencije komunalne infrastrukture na području Općine Sv. Lovreč sastoji se od popisa komunalne infrastrukture po sljedećim vrstama:
1. javna parkirališta,
2. javne zelene površine,
3. građevine i uređaji javne namjene,
4. groblja i krematoriji na grobljima,
5. javne prometne površine na kojima nije dopušten promet motornih vozila,
6. javna rasvjeta,
7. nerazvrstane ceste.
Članak 4.
Tekstualni dio evidencije komunalne infrastrukture za vrste infrastrukture iz članka 3. točke 1. – 5. ove Odluke sastavni je dio ove Odluke, u prilozima kako slijedi: Prilog 1. Javna parkirališta, Prilog 2. Javne zelene površine, Prilog 3. Građevine i uređaji javne namjene, Prilog 5. Groblja i krematoriji te Prilog 6. Javne prometne površine na kojima nije dopušten promet motornih vozila, i objavit će se na službenim internetskim stranicama Općine Sv. Lovreč.
Prilozi iz stavka 1. ovoga članka sadrže stanje evidencije komunalne infrastrukture na dan donošenja ove Odluke.
Tekstualni dio evidencije komunalne infrastrukture za vrstu infrastrukture iz članka 3. točke 7. ove Odluke (nerazvrstane ceste) nalazi se u Odluci o nerazvrstanim cestama na području Općine Sv. Lovreč („Službene novine Općine Sv. Lovreč“ br. 4/25, 6/25, 7/25, 2/26, 4/26 i 6/26).
Tekstualni dio evidencije komunalne infrastrukture za vrstu infrastrukture iz članka 3. točke 6. ove Odluke (javna rasvjeta) ustrojit će se naknadno, na način propisan člankom 5. ove Odluke.


Članak 5.
Evidencija komunalne infrastrukture vodi se i ažurira kontinuirano, po nastanku promjene podataka iz članka 2. ove Odluke.
Vođenje i ažuriranje evidencije komunalne infrastrukture, unos podataka o novoj komunalnoj infrastrukturi te izmjene i dopune priloga iz članka 4. stavka 1. ove Odluke u nadležnosti su Jedinstvenog upravnog odjela Općine Sv. Lovreč i ne smatraju se izmjenom ove Odluke.
Ažurirani prilozi objavljuju se na službenim internetskim stranicama Općine Sv. Lovreč.
Članak 6.
Ova Odluka stupa na snagu osmog dana od dana objave u „Službenim novinama Općine Sv. Lovreč“.

